**APSTIPRINĀTS:**

komisijas sēdē, protokols Nr.1

**RĪGAS TEHNISKĀS UNIVERSITĀTES**

ATKLĀTA KONKURSA

**“Mēbeļu iegāde RTU MTAF vajadzībām”**

ID: RTU – 2018/53

**NOLIKUMS**

Rīga, 2018

1. **VISPĀRĪGĀ INFORMĀCIJA**
	1. **Iepirkuma identifikācijas numurs:** RTU – 2018/53
	2. **Pasūtītājs:**

**Rīgas Tehniskā universitāte** (turpmāk– RTU)

Kaļķu iela 1, Rīga, LV-1658

Izglītības iestādes reģ. Nr. 3341000709

PVN Nr. LV90000068977

* 1. **Konkurss -** atklāts konkurss “Mēbeļu iegāde RTU MTAF vajadzībām”.
		1. Konkurss tiek rīkots Eiropas Savienības fonda projektu - “Rīgas Tehniskās universitātes infrastruktūras attīstība STEM studiju programmu modernizēšanai”, vienošanās Nr.8.1.1.0/17/I/002 (PVS ID 3169) un “Rīgas Tehniskās universitātes Inženierzinātņu un viedo tehnoloģiju centra infrastruktūras attīstība Viedās specializācijas jomās”, vienošanās Nr.1.1.1.4/17/I/004 (PVS ID 3170) īstenošanas ietvaros.
	2. **Pretendents** ir piegādātājs, kurš iesniedzis piedāvājumu.
	3. **Piegādātājs** - fiziskā vai juridiskā persona vai pasūtītājs, šādu personu apvienība jebkurā to kombinācijā, kas attiecīgi piedāvā tirgū piegādāt preces.
	4. **Komisija –** Rīgas Tehniskās universitātes iepirkuma komisija, kas pilnvarota organizēt atklātu konkursu.
	5. **Informācija par iepirkuma priekšmetu:**
		1. **Iepirkuma priekšmets:** mēbeļu izgatavošana, piegāde, uzstādīšana un montāža Rīgas Tehniskās universitātes vajadzībām, turpmāk arī – Prece, saskaņā ar prasībām, kas noteiktas Tehniskajā specifikācijā un iepirkuma līguma noteikumiem (nolikuma pielikums Nr.4). Iepirkuma priekšmeta ir šādas daļās:
			1. **Daļa Nr.1**: Mēbeļu iegāde RTU MTAF vajadzībām Eiropas Savienības fonda projekta - “Rīgas Tehniskās universitātes infrastruktūras attīstība STEM studiju programmu modernizēšanai”, vienošanās Nr.8.1.1.0/17/I/002 (PVS ID 3169) īstenošanas ietvaros saskaņā ar Tehnisko specifikāciju (nolikuma pielikums Nr.2.1);
			2. **Daļa Nr.2**: Mēbeļu iegāde RTU MTAF vajadzībām Eiropas Savienības fonda projekta - “Rīgas Tehniskās universitātes Inženierzinātņu un viedo tehnoloģiju centra infrastruktūras attīstība Viedās specializācijas jomās”, vienošanās Nr.1.1.1.4/17/I/004 (PVS ID 3170) īstenošanas ietvaros saskaņā ar Tehnisko specifikāciju (nolikuma pielikums Nr.2.2).

*Pasūtītājs paredz samazināt iepirkuma apjomu, ja tiks pārsniegta plānotā līgumcena, kas ir norādīta Elektronisko iepirkumu sistēmas e-konkursu apakšsistēmā. Izslēdzamo Preču saraksts un izslēgšanas secība norādīti Tehniskajā specifikācijā (nolikuma pielikums Nr.2.2);*

* + - 1. **Daļa Nr.3**: Mēbeļu iegāde RTU MTAF vajadzībām Pasūtītāja līdzfinansējuma īstenošanas ietvaros saskaņā ar Tehnisko specifikāciju (nolikuma pielikums Nr.2.3). *Pasūtītājs paredz samazināt iepirkuma apjomu, ja tiks pārsniegta plānotā līgumcena, kas ir norādīta Elektronisko iepirkumu sistēmas e-konkursu apakšsistēmā. Izslēdzamo Preču saraksts un izslēgšanas secība norādīti Tehniskajā specifikācijā (nolikuma pielikums Nr.2.3).*
		1. **Galvenais CPV kods:** 39000000-2.
		2. **Piegādāto preču garantijas termiņš:** ne mazāk kā 24 (divdesmit četri) mēneši no preču pieņemšanas dienas (t.sk. visu mēbeļu sastāvdaļu, mehānismu un detaļu garantija).
			1. Minimālās garantijas prasības un nosacījumi, piegāde un uzstādīšana (tiks iekļauti līgumā):
				1. Garantijas prasības un nosacījumi:
1. visām mēbeļu detaļām un izmantotajiem materiāliem jābūt kvalitatīviem, tie nedrīkst būt neatbilstoši mēbelēm paredzēto funkciju veikšanai un mēbeļu piegādes un lietošanas laikā deformēties vai citādi zaudēt to stabilitātes un kvalitātes īpašības;
2. mēbeļu kustīgās vai regulējamās detaļas vai mehānismi nedrīkst būt vaļīgi, lietošanas laikā deformēties, traucēt viens otra darbībai, darboties nesinhroni, kustēties tiem neparedzētā virzienā vai ar neparedzētu aizturi;
3. no vairākām atsevišķām savstarpēji savienotām detaļām izgatavotas mēbeles detaļu savienojumu vietas nedrīkst būt vaļīgas un savienotajām detaļām jāsakļaujas precīzi bez nobīdēm;
4. mēbelei (tostarp tās polsterējumam, kustīgajām detaļām un mehānismiem) jābūt ergonomiski pareizi projektētai un izgatavotai tā, lai mēbeles lietotājam nevarētu rasties diskomforts;
	* + - 1. Mēbeļu piegāde, salikšana (ja saliktas preces transportēšana nav iespējama) un uzstādīšana veicama Pasūtītāja telpās, iepriekš ar Pasūtītāju saskaņotā laikā un Pasūtītāja norādītā vietā.
		1. **Iepirkuma priekšmeta piegādes termiņš:** ne vēlāk kā 3 (trīs) mēnešu laikā no pasūtījuma izdarīšanas dienas. Preču pasūtīšana un piegāde var tikt veikta pa daļām.
		2. **Preces piegādes vieta**: Rīga, Ķīpsalas iela 6B.
		3. **Iepirkuma līgums (turpmāk arī - Līgums):** Konkursa rezultātā ar uzvarējušo Pretendentu tiek noslēgts Līgums. Līguma projekts pievienots Nolikuma pielikumā Nr.4.
		4. **Norēķinu kārtība:** norēķinu kārtība ir noteikta iepirkuma Līguma projektā, Piegādātājam, kurš ieguvis līguma slēgšanas tiesības, ir tiesības saņemt avansu ne vairāk kā 30% (trīsdesmit procenti) apmērā no Līguma summas (bez pievienotās vērtības nodokļa).
		5. **Piegādātājs var iesniegt vienu piedāvājuma variantu vienā iepirkuma daļā, vairākās iepirkuma daļās vai visās iepirkuma daļās. Jāiesniedz pilnībā piedāvāts iepirkuma daļas apjoms.**
		6. Iespējamā inflācija, tirgus apstākļu maiņa vai jebkuri citi apstākļi nevar būt par pamatu Preču cenu paaugstināšanai, Pretendentam ir jāprognozē tirgus situācija, sagatavojot Finanšu piedāvājumu.
	1. **Piedāvājuma izvēles kritērijs:** Pasūtītājs piešķir iepirkuma līguma slēgšanas tiesības saimnieciski visizdevīgākajam piedāvājumam katrā iepirkuma daļā atsevišķi, kuru nosaka, ņemot vērā tikai cenu.
		1. Ja tiks samazināts iepirkuma apjoms nolikuma 1.7.1.2. un/vai 1.7.1.3. apakšpunktos paredzētajā kārtībā, pirms piedāvājuma izvēles, lai noteiktu saimnieciski visizdevīgāko piedāvājumu konkrētajā iepirkuma daļā, visiem Pretendentu piedāvājumiem, kas tiks atzīti par atbilstošiem, Finanšu piedāvājumiem vienādi tiks piemērots attiecīgais aprēķins.
		2. Ja pirms tam, kad pieņems lēmumu par iepirkuma līguma slēgšanas tiesību piešķiršanu, tiks konstatēts, ka Pretendentu piedāvājumu novērtējums atbilstoši piedāvājuma izvēles kritērijam ir vienāds, Pasūtītājs kā izšķirošo piedāvājuma izvēles kritēriju piemēros to, ka izvēlēto piedāvājumu ir iesniedzis Pretendents, kas ir nacionāla līmeņa darba devēju organizācijas biedrs un ir noslēdzis koplīgumu ar arodbiedrību, kas ir nacionāla līmeņa arodbiedrības biedre (ja piedāvājumu iesniegusi personālsabiedrība vai personu apvienība, koplīgumam jābūt noslēgtam ar katru personālsabiedrības biedru un katru personu apvienības dalībnieku). Gadījumā, ja potenciālajiem uzvarētajiem konkursā tiks konstatēta atbilstība izšķirošajam piedāvājuma izvēles kritērijam, Pasūtītājs rīkos atklātu izlozi.
	2. Nolikuma saņemšanas vieta, papildu informācijas sniegšana un citi nosacījumi.
		1. Visa aktuālā informācija par Konkursu, t.sk. nolikums (turpmāk – Nolikums), Nolikuma grozījumi un atbildes uz ieinteresēto piegādātāju jautājumiem, ir pieejama Pasūtītāja tīmekļa vietnē [www.rtu.lv](http://www.rtu.lv) – sadaļā „Publiskie iepirkumi” un [www.eis.gov.lv](http://www.eis.gov.lv). Ieinteresētais piegādātājs Elektronisko iepirkumu sistēmas e-konkursu apakšsistēmā šā konkursa sadaļā var reģistrēties kā Nolikuma saņēmējs, ja tas ir reģistrēts Elektronisko iepirkumu sistēmā kā piegādātājs.[[1]](#footnote-1)
		2. Pasūtītāja kontaktpersona, kura ir tiesīga iepirkuma procedūras gaitā sniegt organizatoriska rakstura informāciju par nolikumu: Iepirkumu nodaļas vecākais iepirkumu speciālists Jevgēnijs Gramsts, tālrunis: 67089019, e-pasts: jevgenijs.gramsts@rtu.lv, fakss: 67089710.
		3. Papildus informācijas pieprasīšana un sniegšana:
			1. ja piegādātājs ir laikus pieprasījis papildu informāciju par iepirkuma procedūras dokumentos iekļautajām prasībām attiecībā uz piedāvājumu sagatavošanu un iesniegšanu vai Pretendentu atlasi, Pasūtītājs to sniedz 5 (piecu) darbdienu laikā, bet ne vēlāk kā 6 (sešas) dienas pirms piedāvājumu iesniegšanas termiņa beigām;
			2. Pasūtītājs un ieinteresētie piegādātāji vai Pretendents ar informāciju apmainās Publisko iepirkumu likumā (turpmāk – PIL) noteiktajā kārtībā, izmantojot elektroniskos saziņas līdzekļus, t.sk. ar elektronisko parakstu parakstīto dokumentu sūtīšanai un saņemšanai;
			3. paziņojumu par iepirkuma dokumentācijas grozījumiem u.c. izmaiņām ieinteresētās personas, kas reģistrējušās Elektronisko iepirkumu sistēmā kā Nolikuma saņēmēji, saņem uz norādītājām e-pasta adresēm.
	3. **Piedāvājumu iesniegšanas, atvēršanas laiks, vieta un kārtība:**
		1. Pretendents piedāvājumu iesniedz līdz **2018. gada 17. augustā, plkst. 10.00,** Elektronisko iepirkumu sistēmas e-konkursu apakšsistēmā;
		2. **ārpus Elektronisko iepirkumu sistēmas e-konkursu apakšsistēmas piedāvājumi netiks pieņemti un nosūtīti atpakaļ Pretendentam;**
		3. iesniegtie piedāvājumi tiks atvērti Elektronisko iepirkumu sistēmas e-konkursu apakšsistēmā **2018. gada 17. augustā** pēc piedāvājumu iesniegšanas termiņa beigām. Iesniegto piedāvājumu atvēršanas procesam var sekot līdzi tiešsaistes režīmā Elektronisko iepirkumu sistēmas e-konkursu apakšsistēmā;
		4. **iesniegto piedāvājumu Pretendents var papildināt vai grozīt tikai līdz piedāvājuma iesniegšanas termiņa beigām;**
		5. piedāvājumu pārbaudi komisija veic slēgtā sēdē.
5. **PIEDĀVĀJUMA NOFORMĒŠANA**
	1. **Piedāvājums jāiesniedz elektroniski Elektronisko iepirkumu sistēmas e-konkursu apakšsistēmā, ievērojot šādas Pretendenta izvēles iespējas:**
		1. izmantojot Elektronisko iepirkumu sistēmas e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šā iepirkuma sadaļā ievietotās formas;
		2. elektroniski aizpildāmos dokumentus elektroniski sagatavojot ārpus Elektronisko iepirkumu sistēmas e-konkursu apakšsistēmas un augšupielādējot sistēmas attiecīgajās vietnēs aizpildītas PDF formas, t.sk. ar formā integrētajiem failiem (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem);
		3. elektroniski (PDF formas veidā) sagatavoto piedāvājumu, šifrējot ārpus e-konkursu apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām).
	2. **Sagatavojot piedāvājumu, Pretendents ievēro, ka:**
		1. Pieteikums, Tehniskais un Finanšu piedāvājums jāiesniedz tikai elektroniski atsevišķā dokumentā ar Microsoft Office 2010 (vai vēlākas programmatūras versijas) rīkiem lasāmā formātā;
		2. dokumentus Pretendents ir tiesīgs iesniegt, parakstot tos ar Elektronisko iepirkumu sistēmas piedāvāto elektronisko parakstu, vai parakstot ar drošu elektronisko parakstu;
		3. piedāvājums jāiesniedz latviešu valodā vai angļu valodā, kvalitāti apliecinošie dokumenti (piemēram, sertifikāti) var tikt iesniegti angļu valodā;
		4. ja Pretendents iesniedzis kāda dokumenta kopiju, to apliecina atbilstoši Dokumentu juridiskā spēka likumam. Ja dokumenta kopija nav apliecināta atbilstoši šajā apakšpunktā minēto normatīvo aktu prasībām, Pasūtītājs, ja tam rodas šaubas par iesniegtā dokumenta kopijas autentiskumu, PIL 41.panta piektās daļas kārtībā var pieprasīt, lai Pretendents uzrāda dokumenta oriģinālu vai iesniedz apliecinātu dokumenta kopiju;
		5. informāciju, kas ir komercnoslēpums atbilstoši Komerclikuma 19.pantam vai tā uzskatāma par konfidenciālu informāciju, Pretendents norāda savā piedāvājumā. Komercnoslēpums vai konfidenciāla informācija nevar būt informācija, kas PIL ir noteikta par vispārpieejamu informāciju;
		6. iesniedzot piedāvājumu, Pretendents pilnībā atzīst visus Nolikumā (t.sk. tā pielikumos un formās, kuras ir ievietotas Elektronisko iepirkumu sistēmā e-konkursu apakšsistēmas šā iepirkuma sadaļā) ietvertos nosacījumus;
		7. piedāvājums jāsagatavo tā, lai nekādā veidā netiktu apdraudēta Elektronisko iepirkumu sistēmas e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus, vai, ja piedāvājums ir šifrēts, Pretendentam noteiktajā laikā (ne vēlāk kā 15 minūšu laikā pēc piedāvājumu atvēršanas uzsākšanas) jāiesniedz derīga elektroniska atslēga un parole šifrētā dokumenta atvēršanai. Ja piedāvājums saturēs kādu no šajā punktā minētajiem riskiem, tas netiks izskatīts.
	3. **Iesniedzamie dokumenti:**
		1. Pretendenta pieteikums dalībai Konkursā saskaņā ar Elektronisko iepirkumu sistēmas e-konkursu apakšsistēmā šā iepirkuma sadaļā publicēto formu;
		2. kvalifikācijas dokumenti (nolikuma 4.punkts) atbilstoši Elektronisko iepirkumu sistēmas e-konkursu apakšsistēmā šā iepirkuma sadaļā publicētajām formām;
		3. Tehniskais piedāvājums atbilstoši Elektronisko iepirkumu sistēmas e-konkursu apakšsistēmā šā iepirkuma sadaļā publicētajām formām;
		4. Finanšu piedāvājums atbilstoši Elektronisko iepirkumu sistēmas e-konkursu apakšsistēmā šā iepirkuma sadaļā publicētajām formām.
6. **Pretendentu IZSLĒGŠANAS NOTEIKUMI**
	1. Pasūtītājs izslēdz Pretendentu no dalības iepirkuma procedūrā jebkurā no PIL 42.panta pirmajā daļā noteiktajiem gadījumiem.
	2. Pasūtītājs pārbaudi par nolikuma 3.1.punktā noteikto veic PIL 42. pantā noteiktajā kārtībā.
	3. Pasūtītājs uzticamības nodrošināšanai iesniegto pierādījumu vērtēšanu veiks atbilstoši PIL 43.pantā noteiktajai kārtībai.
7. **Pretendentu KVALIFIKĀCIJA**

|  |  |
| --- | --- |
| * 1. Pretendentam ir jāatbilst šādām pretendenta kvalifikācijas prasībām:
 | * 1. Lai apliecinātu atbilstību Pasūtītāja noteiktajām kvalifikācijas prasībām, pretendentam jāiesniedz šādi pretendenta prasības apliecinošie dokumenti:
 |
| 4.1.1. Pretendents piekrīt nolikuma noteikumiem. | 4.2.1. **Pretendenta pieteikums par piedalīšanos iepirkumā**, kas ir aizpildīts atbilstoši nolikuma pielikumam Nr.1 – Pieteikuma vēstules formai. Ja piedāvājumu iesniedz personu apvienība, pieteikumu par piedalīšanos iepirkumā paraksta visi personu apvienības dalībnieki vai arī visu personu apvienības dalībnieku pilnvarotā persona. |
| 4.1.2. Pretendenta pārstāvim, kas parakstījis piedāvājuma dokumentus, ir pārstāvības (paraksta) tiesības. | 4.2.2. **Dokuments, kas apliecina pretendenta pārstāvja paraksta (pārstāvības) tiesības**. Ja tiek iesniegta pilnvara, pilnvarai pievieno pilnvaras devēja pārstāvības (paraksta) tiesības apliecinošu dokumentu. Ja piedāvājumu iesniedz personu apvienība un pieteikumu paraksta visu personu apvienības dalībnieku pilnvarotā persona (atbilstoši nolikuma 4.4.punktā paredzētajam), piedāvājumā iekļauj dokumentu, kuru parakstījušas visu personu apvienības dalībnieku paraksttiesīgās personas un kurā ir norādīts pilnvarotais personu apvienības dalībnieku pārstāvis un tā pilnvaru apjoms. |
| 4.1.3. Pretendents ir reģistrēts atbilstoši attiecīgās valsts normatīvo aktu prasībām. | 4.2.3. Lai pārbaudītu nolikuma 4.1.3.punkta izpildi, par Latvijas Republikā reģistrētu pretendentu reģistrāciju atbilstoši normatīvo aktu prasībām Iepirkuma komisija pārliecināsies Uzņēmumu reģistra datu bāzē. **Ārvalstī reģistrētam pretendentam jāiesniedz kompetentas attiecīgās valsts institūcijas izsniegts dokuments, kas apliecina, ka pretendents ir reģistrēts atbilstoši tās valsts normatīvo aktu prasībām.** |
| 4.1.4. Pretendenta **gada** minimālais finanšu apgrozījums (neto apgrozījums) **iepriekšējos trijos finanšu gados**, par kuriem ir atbilstoši sagatavoti, apstiprināti un iesniegti gada pārskati Valsts ieņēmumu dienestam (vai attiecīgās valsts kompetentajā institūcijā) vai finanšu apgrozījumu attiecīgā darbības periodā, ja darbības periods ir mazāks par gadu, ir:1) ne mazāks kā 140000 *euro* (bez PVN), ja piedāvājums tiek iesniegts par visām iepirkuma daļām;2) ne mazāks kā 80000 *euro* (bez PVN), ja piedāvājums tiek iesniegts par daļu Nr.1;3) ne mazāks, kā 30000 *euro* (bez PVN), ja piedāvājums tiek iesniegts par daļu Nr.1 vai daļu Nr.2;4) ja piedāvājums ir iesniegts par divām daļām, Pretendenta gada minimālais finanšu apgrozījums (neto apgrozījums) tiek aprēķināts, ņemot vērā šajā punktā konkrēttajai daļai noteikto prasību kopsummu. | 4.2.4. Lai apliecinātu nolikuma 4.1.4.punkta izpildi, Pretendentam jāiesniedz Peļņas vai zaudējumu aprēķina apliecinātas kopijas par iepriekšējiem trīs finanšu gadiem, par kuriem ir atbilstoši sagatavoti, apstiprināti un iesniegti Valsts ieņēmumu dienestam gada pārskati vai, ja Pretendents ir reģistrēts vēlāk, informāciju par finanšu apgrozījumu (neto apgrozījumu) no tā reģistrācijas dienas. Ārvalstī reģistrētam Pretendentam jāiesniedz atbilstoši sagatavoti, apstiprināti un attiecīgajā valsts kompetentajā institūcijā izsniegti dokumenti vai dokumentu kopijas par iepriekšējiem trīs finanšu gadiem, vai ja Pretendents ir reģistrēts vēlāk, informāciju par finanšu apgrozījumu (neto apgrozījumu) no tā reģistrācijas dienas. |
| 4.1.5. Pretendentam iepriekšējā finanšu gadā, par kuru ir atbilstoši sagatavots, apstiprināts un iesniegts gada pārskats Valsts ieņēmumu dienestam (vai attiecīgās valsts kompetentajā institūcijā) vai, ja Pretendents ir reģistrēts vēlāk, no tā reģistrācijas dienas - ir pozitīvs pašu kapitāls.  | 4.2.5. Lai apliecinātu nolikuma 4.1.5.punkta izpildi, Pretendentam jāiesniedz iepriekšējā finanšu gada bilances apliecināta kopija, vai bilances kopija par darbības periodu līdz piedāvājuma iesniegšanas termiņam, ja Pretendents ir reģistrēts vēlāk.Ārvalstī reģistrētam Pretendentam jāiesniedz atbilstoši sagatavots, apstiprināts un attiecīgajā valsts kompetentajā institūcijā iesniegts dokuments vai dokumenta kopija par iepriekšējo finanšu gadu, vai par darbības periodu līdz piedāvājuma iesniegšanas termiņam, ja Pretendents ir reģistrēts vēlāk. |
| 4.1.6. Pretendentam ir pieredze piedāvātās Preces piegādē un montāžā.4.1.6.1. Pretendents trijos iepriekšējos gados ir veicis vismaz vienu mēbeļu piegādi, kas naudas izteiksmē nav mazāka par konkursa ietvaros iesniegtā piedāvājuma summu (*euro*, bez PVN).Ja piedāvājums ir iesniegts par vairākām daļām, iepriekš piegādāto mēbeļu apjoms naudas izteiksmē tiek aprēķināts, ņemot vērā konkursā piedāvāto daļu līgumcenu. *Piemērs:*1. *Piedāvājums tiek iesniegts daļā Nr.1 – 10000 EUR (bez PVN) un daļā Nr.3 – 20000 EUR (bez PVN).*
2. *Lai apliecinātu nolikuma 4.1.6.1.apakšpunkta izpildi, Pretendentam būs jāiesniedz ienformācija par veiktajām piegādēm trijos iepriekšējos gados (2015., 2016., 2017., 2018.), kur vismaz vienai piegādei viena līguma ietvaros ir jābūt ne mazāk kā 30000 EUR (bez PVN).*
 | 4.2.6. Lai apliecinātu nolikuma 4.1.6.1.apakšpunkta izpildi, Pretendentam jāiesniedz informāciju par veiktajām piegādēm trijos iepriekšējos gados (2015., 2016., 2017., 2018.), norādot saņēmējus (publiskas vai privātas personas) pēc šādas formas:

|  |  |  |  |  |
| --- | --- | --- | --- | --- |
| **Nr. p. k.** | **Piegādes veikšanas gads un mēnesis** | **Piegādes adrese** | **Veiktās piegādes īss apraksts un veiktās piegādes apjoms, EUR bez PVN** | **Pasūtītāja un tā atbildīgās kontaktpers., tālr.** |
| 1. |  |  |  |  |
| … |  |  |  |  |

Sarakstam ir jāpievieno vismaz viena atsauksme no publiskas vai privātas personas par veiktajām piegādēm. |

* 1. Pretendents var balstīties uz citu uzņēmēju iespējām, ja tas ir nepieciešams konkrētā līguma izpildei, neatkarīgi no savstarpējo attiecību tiesiskā rakstura. Šādā gadījumā Pretendents pierāda pasūtītājam, ka viņa rīcībā būs nepieciešamie resursi, iesniedzot šo uzņēmēju apliecinājumu vai vienošanos par sadarbību konkrētā līguma izpildei ar norādi par nepieciešamo resursu nodošanas veidu (kā tiks nodoti resursi) un apjomu.
	2. Ja piedāvājumu iesniedz personu apvienība, kura uz piedāvājuma iesniegšanas brīdi nav juridiski noformējusi savu sadarbību saskaņā ar Komerclikumu, ir jāiesniedz visu personu apvienības dalībnieku parakstīts saistību raksta (protokola, vienošanās, cita dokumenta) kopija, kas apliecina, ka, ja Pretendents tiks atzīts par uzvarētāju, tas pēc savas izvēles izveidojas atbilstoši noteiktam juridiskam statusam vai noslēdz sabiedrības līgumu, vienojoties par apvienības dalībnieku atbildības sadalījumu, ja tas nepieciešams iepirkuma līguma noteikumu sekmīgai izpildei.
	3. Ja piedāvājumu iesniedz personālsabiedrība, tad, lai tā tiktu atzīta par pretendentu konkursā, ir jāiesniedz personālsabiedrības līguma kopija vai izraksts no līguma, vai cita dokumenta (protokols, vienošanās) kopija, kas apliecina katra personālsabiedrības biedra kompetenci un atbildības sadalījumu, ja tas nav ietverts personālsabiedrības līgumā vai tā izrakstā.
	4. Ja piedāvājumu iesniedz personu apvienība vai personālsabiedrība:
		1. Nolikuma 4.1.2.punkta prasības ir attiecināmas uz attiecīgās personu apvienības vai personālsabiedrības pilnvaroto pārstāvi. Līdz ar to nolikuma 4.2.2.punktā minētie dokumenti ir jāiesniedz par personu apvienības vai personālsabiedrības biedru, kas pilnvarots pārstāvēt Pretendentu;
		2. Nolikuma 4.1.3.punkta prasības ir attiecināmas uz katru no attiecīgās personu apvienības vai personālsabiedrības biedriem. Līdz ar to nolikuma 4.2.3.punktā minētie dokumenti ir jāiesniedz par katru no personu apvienības vai personālsabiedrības biedriem;
		3. Nolikuma 4.1.4. – 4.1.5.punkta prasības ir attiecināmas uz katru no attiecīgās personu apvienības vai personālsabiedrības biedriem, uz kuru saimnieciskajām un finansiālajām iespējām pretendents balstās un kuri būs finansiāli atbildīgi par līguma izpildi. Līdz ar to nolikuma 4.2.2. – 4.2.3.punktā un 4.2.4. – 4.2.5.punktā minētie dokumenti ir jāiesniedz par attiecīgajiem personu apvienības vai personālsabiedrības biedriem.
	5. Pasūtītājs pieņem Eiropas vienoto iepirkuma procedūras dokumentu kā sākotnējo pierādījumu atbilstībai nolikuma 4.1.punktā noteiktajām Pretendentu atlases prasībām. Ja Pretendents izvēlējies iesniegt Eiropas vienoto iepirkuma procedūras dokumentu, lai apliecinātu, ka tas atbilst noteiktajām Pretendentu atlases prasībām, tas iesniedz šo dokumentu arī par katru personu, uz kuras iespējām Pretendents balstās, lai apliecinātu, ka tā kvalifikācija atbilst noteiktajām prasībām. Piegādātāju apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku.
	6. Pretendents var iesniegt Eiropas vienoto iepirkuma procedūras dokumentu, kas ir bijis iesniegts citā iepirkuma procedūrā, ja tas apliecina, ka tajā iekļautā informācija ir pareiza.
	7. Konkursa nolikuma 4.7.punktā minētais Eiropas vienotais iepirkuma procedūras dokuments ir pieejams aizpildīšanai .doc formātā: <http://www.iub.gov.lv/sites/default/files/upload/1_LV_annexe_acte_autonome_part1_v4.doc> vai Eiropas Komisijas mājaslapā tiešsaistes režīmā: <https://ec.europa.eu/growth/tools-databases/espd/filter?lang=lv>.
	8. Ja Pretendents, kuram konkursā būtu piešķiramas iepirkuma līguma slēgšanas tiesības, ir iesniedzis Eiropas vienoto iepirkuma procedūras dokumentu kā sākotnējo pierādījumu atbilstībai Pretendentu atlases prasībām, kas noteiktas nolikumā, iepirkuma komisija pirms lēmuma pieņemšanas par iepirkuma līguma slēgšanas tiesību piešķiršanu pieprasa iesniegt dokumentus, kas apliecina Pretendenta atbilstību pretendentu atlases prasībām.
	9. Pretendentam ir tiesības piesaistīt apakšuzņēmēju pakalpojumu sniegšanā - mēbeļu piegādei un/vai montāžai (Pretendenta vai tā apakšuzņēmēja piesaistīta vai nolīgta persona, kura sniedz pakalpojumus, kas nepieciešami ar Pasūtītāju noslēgta līguma izpildei neatkarīgi no tā, vai persona sniedz pakalpojumus pretendentam vai citam apakšuzņēmējam).
	10. Pretendentam savā piedāvājumā ir jānorāda visus tos apakšuzņēmējus, kuru sniedzamo pakalpojumu vērtība ir 10 (desmit) procenti no kopējās līguma vērtības vai lielāka, un katram šādam apakšuzņēmējam izpildei nododamo līguma daļu (forma nolikuma pielikumā Nr.5).
	11. Pēc iepirkuma līguma slēgšanas tiesību piešķiršanas un ne vēlāk kā uzsākot iepirkuma līguma izpildi, piegādātājs iesniedz pakalpojuma sniegšanā iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma. Sarakstā norāda arī piegādātāja apakšuzņēmēju apakšuzņēmējus. Iepirkuma līguma izpildes laikā piegādātājs paziņo Pasūtītājam par jebkurām minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts pakalpojumu sniegšanā.
1. **Paskaidrojumi par tehniskā UN FINANŠU piedāvājuma sagatavošanu**
	1. Pretendents iesniedz Tehnisko piedāvājumu atbilstoši Elektronisko iepirkumu sistēmas e-konkursu apakšsistēmā šā iepirkuma sadaļā publicētajām formām (nolikuma pielikumi Nr.2, Nr.2.1, Nr.2.2, Nr.2.3). **Pretendentam Tehniskajam piedāvājumam ir jāpievieno Preces garantijas nosacījumi, kuros ir jānorāda piedāvātais garantijas termiņš atbilstoši nolikuma prasībām.**
	2. Ja Pasūtītāja nolikumā vai Tehniskajā specifikācijā norādīts konkrēts preču vai standarta nosaukums vai kāda cita norāde uz specifisku preču izcelsmi, īpašu procesu, zīmolu vai veidu, Pretendents var piedāvāt ekvivalentas Preces vai atbilstību ekvivalentiem standartiem, kas atbilst Tehniskās specifikācijas prasībām un parametriem un nodrošina Tehniskajā specifikācijā prasīto darbību.
		1. Tehniskajā piedāvājumā piedāvājot ekvivalentu preci, Pretendents jāpierāda tās ekvivalentums;
		2. Ekvivalences skaidrojums - par ekvivalentu šī konkursa ietvaros piegādājamajai Precei tiks uzskatīta prece, kura ir ekvivalenta pieprasītajai pēc to funkcionalitātes, tehniskajām iespējām;
		3. Piedāvātajai precei jābūt arī ekonomiski ekvivalentai attiecībā uz izmaksām, kas varētu rasties preces ieviešanas un lietošanas laikā;
		4. Funkcionalitāte tiek uzskatīta par ekvivalentu arī tad, ja piedāvātajai precei tā ir plašāka, nekā pieprasītajai (tomēr ietver pieprasītās preces funkcionalitāti pilnā apjomā);
		5. Piedāvātās preces krāsu toņus Pasūtītājs saskaņos ar Piegādātāju, kuram tiks piešķirtas iepirkuma tiesības, pirms iepirkuma Līguma noslēgšanas, izņemot gadījumus, kad iepirkuma priekšmeta Tehniskā specifikācija neparedz iespēju piedāvāt atšķirīgu krāsojumu vai krāsu toņus.
	3. **Sagatavojot Tehnisko piedāvājumu, jāievēro, ka:**
		1. Koksnes, plastmasas un metāla detaļu virsmu pārklājumi nedrīkst saturēt:
* bīstamās vielas, kuras atbilstoši Direktīvai 1999/45/EC ir kancerogēnas, reproduktīvās sistēmas bojātājas, mutagēnas, toksiskas, alerģiskas ieelpojot vai bīstamas videi;
* halogēnorganiskos liesmu novērsējus, ftalātus, aziridīnamīdus, poli-aziridīnamīdus vai svinu, kadmiju, hromu, dzīvsudrabu un to savienojumus;
* gaistošos organiskos savienojumus, ja to īpatsvars pārsniedz 5% pārklājuma masas;
	+ 1. Mēbelēm jāizmanto viegli tīrāmi un veselībai nekaitīgi materiāli.
		2. Mēbelēm jāatbilst vismaz šādiem standartiem (ja attiecināms), vai to jaunākajām versijām, vai to aizstājējiem:
* LVS EN 12528:2002 – Ritentiņi un riteņi – Ritentiņi mēbelēm – Prasības;
* LVS EN 14073-2:2004 – Biroja mēbeles – Mēbeles dokumentu glabāšanai – 2.daļa: Drošības prasības;
* LVS EN 14073-3:2004 – Biroja mēbeles – Mēbeles dokumentu glabāšanai. 3.daļa: Konstrukciju stabilitātes un stiprības noteikšanas;
* LVS EN 14074:2004 – Biroja mēbeles – Galdi, rakstāmgaldi un mēbeles dokumentu glabāšanai - Kustīgo daļu stiprības un ilgizturības noteikšanas testa metodes;
* LVS EN 527-2:2011 – Biroja mēbeles – Biroja mēbeles. Biroja darba galdi. 1.daļa: Izmēri;
* LVS EN 527-2:2017 – Biroja mēbeles – Galdi – 2.daļa: Drošuma, stiprības un ilgizturības prasības;
* Materiālu atbilstība standartiem: formaldehīdu un citu izgarojumu līmenis kokskaidu plāksnē atbilstoši E1 standartam LVS EN 13986+A1:2015 – Celtniecībā lietojamās koksnes plātnes ‒ Īpašības, atbilstības novērtēšana un marķēšana;
* LVS EN 312:2011 – Kokskaidu plātnes – Specifikācijas.
	1. Pretendents iesniedz Finanšu piedāvājumu atbilstoši Elektronisko iepirkumu sistēmas e-konkursu apakšsistēmā šā iepirkuma sadaļā publicētajām formām, aizpildot atbilstošās Finanšu piedāvājuma formas ailes (nolikuma pielikums Nr.3.1, Nr.3.2, Nr.3.3).
	2. Pretendents cenu norāda EUR bez pievienotās vērtības nodokļa. Piedāvātajā cenā Pretendents iekļauj:
		1. piedāvātās Preces vērtību;
		2. Preces piegādes un montāžas izmaksas;
		3. visus valsts un pašvaldību noteiktos nodokļus un nodevas, izņemot pievienotās vērtības nodokli;
		4. citas izmaksas, kas saistītas ar Preces piegādi, uzstādīšanu, darbinieku apmācību un garantijas apkalpošanu, lai Pretendents veiktu sekmīgu līguma izpildi.
	3. Piedāvājuma cena ir jāaprēķina un jānorāda ar precizitāti 2 (divas) zīmes aiz komata.
	4. Pretendents nedrīkst veikt izmaiņas Elektronisko iepirkumu sistēmas e-konkursu apakšsistēmā šā iepirkuma sadaļā publicēto veidlapu struktūrā, t.sk. dzēst vai pievienot rindas vai kolonnas.
1. **Piedāvājumu NOFORMĒJUMA pārbaude UN PRETENDENTU ATLASE**
	1. Komisija veic piedāvājumu noformējuma pārbaudi un Pretendentu atlasi slēgtā sēdē, kuras laikā Komisija pārbauda piedāvājumu atbilstību nolikumā noteiktajām prasībām.
	2. Pretendenta piedāvājums tiek noraidīts un netiek tālāk izvērtēts, ja komisija konstatē, ka:
		1. Pretendenta piedāvājumā pastāv neatbilstība nolikuma 2.punkta prasībām, kas neļauj objektīvi identificēt Pretendentu un piedāvājuma saturu;
		2. Pretendents neatbilst kādai no Nolikuma 4.punkta prasībām.
	3. Jaiesniegtajos dokumentos ietvertā informācijas par pretendenta kvalifikāciju ir neskaidra vai nepilnīga, Pasūtītājs pieprasa, lai Pretendents vai kompetenta institūcija izskaidro vai papildina šajos dokumentos ietverto informāciju.
2. **TehniskO piedāvājumU atbilstības pārbaude**
	1. Komisija veic Tehnisko piedāvājumu pārbaudi slēgtā sēdē, kuras laikā komisija pārbauda katra atlasi izturējušā Pretendenta Tehniskā piedāvājuma atbilstību Tehniskajām specifikācijām.
	2. Piedāvājumu vērtēšanas gaitā Pasūtītājs ir tiesīgs pieprasīt, lai tiek izskaidrota Tehniskajā piedāvājumā iekļautā informācija.
	3. Pretendenta Tehniskais piedāvājums tiks noraidīts un netiks tālāk izvērtēts, ja komisija konstatē, ka nav iesniegti Tehniskā piedāvājuma dokumenti, vai tie un to saturs neļauj objektīvi noteikt piedāvājuma atbilstību Nolikuma un Tehniskās specifikācijas prasībām, t.sk., ja Tehniskā piedāvājumaailes nebūs aizpildītas, vai tajās tiks veikts ieraksts, piemērām, “atbilst”. Līdzīgi, Pretendenta Tehniskais piedāvājums tiks noraidīts un netiks tālāk izvērtēts, ja piedāvājuma ailēs tiks iekopēts Tehniskās specifikācijas teksts, nenorādot konkrētas Preces tehniskos parametrus, modeli, ražotāju.
3. **finanšu piedāvājuma atbilstības pārbaude**
	1. Komisija veic Finanšu piedāvājumu pārbaudi slēgtā sēdē.
	2. Komisija veic aritmētisko kļūdu pārbaudi Pretendentu finanšu piedāvājumos. Ja komisija konstatēs aritmētiskās kļūdas, komisija šīs kļūdas labo. Par konstatētajām kļūdām un laboto piedāvājumu, komisija informē Pretendentu, kura piedāvājumā kļūdas tika konstatētas un labotas. Vērtējot piedāvājumu, komisija ņem vērā veiktos labojumus.
	3. Ja piedāvājumu vērtēšanas laikā komisija konstatē, ka kāds no Pretendentiem iesniedzis piedāvājumu, kas varētu būt nepamatoti lēts, lai pārliecinātos, ka Pretendents nav iesniedzis nepamatoti lētu piedāvājumu, komisija var pieprasīt Pretendentam detalizētu paskaidrojumu par būtiskiem piedāvājuma nosacījumiem, tajā skaitā par īpašiem nosacījumiem, tehnoloģijām vai cita veida nosacījumiem, kas ļauj piedāvāt šādu cenu.
	4. Ja komisija konstatē, ka Pretendents iesniedzis nepamatoti lētu piedāvājumu, komisija to izslēdz no turpmākās dalības konkursā PIL 53.pantā noteiktajā kārtībā.
	5. Pēc Finanšu piedāvājuma atbilstības pārbaudes nolikuma prasībām, komisija izvēlas nolikuma prasībām atbilstošu saimnieciski vsizdevīgāko piedāvājumu katrā iepirkuma daļā atsevišķi, kuru nosaka, ņemot vērā tikai cenu un ievērojot nolikuma 1.7.1.2. un 1.7.1.3. apakšpunktus un 1.8.1punktu.
4. **Līgumslēgšanas tiesību piešķiršana,**

**līguma noslēgšana**

* 1. Pasūtītājs triju darbdienu laikā vienlaikus informē visus Pretendentus par pieņemto lēmumu attiecībā uz iepirkuma līguma slēgšanu.
	2. Ja Pretendents, ar kuru Pasūtītājs pieņēmis lēmumu slēgt iepirkuma līgumu, ir personu apvienība, Pretendents 10 dienu laikā no brīža, kad iepirkuma rezultāts normatīvajos aktos noteiktajā kārtībā kļuvis neapstrīdams, pēc savas izvēles izveidojas atbilstoši noteiktam juridiskam statusam vai noslēdz sabiedrības līgumu, vienojoties par apvienības dalībnieku atbildības sadalījumu, ja tas nepieciešams iepirkuma līguma noteikumu sekmīgai izpildei.
	3. Ja Konkursa uzvarētājs bez attaisnojoša iemesla 10 (desmit) darba dienu laikā no dienas, kad lēmums par Līguma slēgšanas tiesību piešķiršanu stājies spēkā, atsakās slēgt Līgumu ar Pasūtītāju, vai konkursa uzvarētājs atsauc savu piedāvājumu, komisija izvēlas Pretendentu, kurš piedāvājis nākamo visizdevīgāko piedāvājumu. Pirms lēmuma pieņemšanas par Līguma slēgšanu ar nākamo Pretendentu, kurš piedāvājis visizdevīgāko piedāvājumu, Pasūtītājs izvērtēs, vai tas nav uzskatāms par vienu tirgus dalībnieku kopā ar sākotnēji izraudzīto Pretendentu, kurš attiecās slēgt Līgumu ar Pasūtītāju. Ja nepieciešams, Pasūtītājs pieprasīs no nākamā Pretendenta apliecinājumu un pierādījumus, ka tas nav uzskatāms par vienu tirgus dalībnieku kopā ar sākotnēji izraudzīto Pretendentu.
	4. Ja nākamais Pretendents, kurš piedāvājis visizdevīgāko piedāvājumu, ir uzskatāms par vienu tirgus dalībnieku kopā ar sākotnēji izraudzīto Pretendentu, vai nākamais Pretendents atsakās slēgt Līgumu, Pasūtītājs pieņem lēmumu pārtraukt konkursu, neizvēloties nevienu piedāvājumu.
	5. Iepirkuma līgums starp Pasūtītāju un Konkursa uzvarētāju tiks noslēgts PIL 60.pantā noteiktajā kārtībā.
1. **GARANTIJAS**
	1. Pretendentam iepirkuma līguma slēgšanas gadījumā līgumā noteiktajā kārtībā jānodrošina pirmā pieprasījuma avansa atmaksāšanas garantija (forma pielikumā Nr.7), kas ir vienāda ar avansa summu un ir spēka līdz pilnīgai avansa summas atmaksai. Pretendentam ir tiesības iesniegt pirmā pieprasījuma avansa atmaksas garantiju, ja tajā ir ietvertas šādas būtiskās sastāvdaļas:
2. avansa atmaksas garantija ir pirmā pieprasījuma neatsaucama garantija un attiecas uz iepirkumu, kurā Pretendents iesniedz piedāvājumu;
3. avansa atmaksas garantijas izpilde tiek nodrošināta garantijas formā minētajā apmērā saskaņā ar Nolikuma prasībām;
4. Pasūtītāja pieprasītais maksājums bezierunu kārtībā tiks veikts 5 (piecu) darba dienu laikā uz Pasūtītāja norādīto kontu pēc Pasūtītāja pirmā pieprasījuma saņemšanas;
5. avansa atmaksas garantija ir spēkā visu iepirkuma līgumā noteikto laiku.
	1. Iepirkuma līguma slēgšanas gadījumā līgumā noteiktajā kārtībā piegādātājam jānodrošina pirmā pieprasījuma garantijas saistību izpildes garantija 10% (desmit procentu) apmērā no līguma summas bez PVN (forma pielikumā Nr.7), kas ir spēkā visu garantijas termiņu. Piegādātājam ir tiesības iesniegt citas formas pirmā pieprasījuma garantijas saistību izpildes garantiju, ja tajā ir ietvertas šādas būtiskās sastāvdaļas:
6. garantijas saistību izpildes garantija ir pirmā pieprasījuma neatsaucama garantija un attiecas uz iepirkumu, kurā Pretendents iesniedz piedāvājumu;
7. garantijas saistību izpildes garantijas izpilde tiek nodrošināta garantijas formā minētajā apmērā saskaņā ar nolikuma prasībām;
8. Pasūtītāja pieprasītais maksājums bezierunu kārtībā tiks veikts 5 (piecu) darba dienu laikā uz Pasūtītāja norādīto kontu pēc Pasūtītāja pirmā pieprasījuma saņemšanas;
9. garantijas saistību izpildes garantija ir spēkā garantijas laiku.
10. **PIELIKUMI**

**Nolikumam pievienoti šādi pielikumi:**

Pielikums Nr.1 – Pretendenta Pieteikums par piedalīšanos konkursā (forma) atsevišķā datnē;

Pielikums Nr.2 – Apliecinājuma par atbilstību nolikuma 5.3.punktam forma pievienota nolikumam atsevišķā datnē;

Pielikums Nr.2.1, Nr.2.2 un Nr.2.3 – Tehniskās specifikācijas – Tehniskā piedāvājuma formas pievienotas nolikumam atsevišķās datnēs;

Pielikums Nr.3.1, Nr.3.2 un Nr.3.3 – Finanšu piedāvājuma formas pievienotas nolikumam atsevišķās datnēs;

Pielikums Nr.4 – Iepirkuma Līguma projekts pievienots nolikumam atsevišķā datnē;

Pielikums Nr.5 – Apakšuzņēmēju saraksta forma pievienota nolikumam atsevišķā datnē;

Pielikums Nr.6 – Pirmā pieprasījuma avansa atmaksāšanas garantijas forma pievienota nolikumam atsevišķā datnē;

Pielikums Nr.7 – Pirmā pieprasījuma garantijas saistību izpildes garantijas forma pievienota nolikumam atsevišķā datnē.

1. Informāciju par to, kā ieinteresētais piegādātājs var reģistrēties par Nolikuma saņēmēju sk. <https://www.eis.gov.lv/EIS/Publications/PublicationView.aspx?PublicationId=883>. [↑](#footnote-ref-1)